《夏日书事》
宋代·武衍

缓将琴轸卷将书，谁信閒中事有余。
约客论茶和水试，课童移菊带泥鉏。
竹栊日午犹关鹤，水槛朝来自餧鱼。
山蓟已苗瓜已蔓，适安生计未全疎。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。